శాన్ఫ్రాన్సిస్కో: భారతీయ ప్రయాణికులను చైనీస్ ఎయిర్లైన్స్ సిబ్బంది అవమానించిన ఘటన వెలుగులోకి వచ్చింది. ఈనెల ఆరో తేదీన చైనాకు చెందిన ఈస్టర్న్ ఎయిర్లైన్స్లో శాన్ఫ్రాన్సిస్కోకు వెళ్తున్న పలువురు భారత ప్రయాణికులను ఎయిర్లైన్స్ సిబ్బంది అవమానించినట్టు సత్నమ్ సింగ్ అనే ప్రయాణికుడు విదేశాంగ మంత్రి సుష్మా స్వరాజ్ దృష్టికి తీసుకెళ్లారు. షాంఘైలోని పుడాంగ్ ఇంటర్నేషనల్ ఎయిర్పోర్టులో ఈ ఘటన జరిగినట్టు తెలిపారు. సిబ్బంది తమను అవమానించిన విషయాన్ని అక్కడి అధికారుల దృష్టికి తీసుకెళ్లగా వారు తిరిగి తమపైనే ఆగ్రహం వ్యక్తం చేశారని పేర్కొన్నారు. భారత్-చైనా మధ్య ప్రస్తుతం ఉద్రిక్త పరిస్థితులు నెలకొన్న నేపథ్యంలోనే వారు తమ అక్కసును అలా వెళ్లగక్కారనే విషయం తమకు అర్థమైందన్నారు. అయితే సత్నమ్ సింగ్ ఆరోపణలను సదరు ఎయిర్లైన్స్ కొట్టిపారేసింది. తమ సిబ్బంది ఎవరినీ అవమానించలేదని వివరణ ఇచ్చింది.
saanfraansisko: bhaarateeya prayaanikulanu chainees airlines sibbandi avamaaninchina ghatana veluguloki vachindi. eenela aaro tedeena chainaaku chendina eestarn airlineslo saanfraansiskoo veltunna paluvuru bhaarata prayaanikulanu airlines sibbandi avamaaninchinattu satnam sing ane prayaanikudu videsaanga mantri sushma swaraj drushtiki teesukellaaru. shanghailoni pudang international airportulo ee ghatana jariginattu telipaaru. sibbandi tamanu avamaaninchina vishayaanni akkadi adhikaarula drushtiki teesukellagaa vaaru tirigi tamapaine aagraham vyaktam chesarani perkonnaru. bharat-chaina madhya prastutam udrikta paristhitulu nelakonna nepathyamlone vaaru tama akkasunu alaa vellagakkaarane vishayam tamaku ardhamaindannaaru. ayithe satnam sing aaropanalanu sadaru airlines kottiparesindi. tama sibbandi evarinee avamaaninchaledani vivarana ichindi.